กฎกระทรวงวัสดุกัมมันตรังสีที่ไม่อยู่ภายใต้การควบคุมตามกฎหมายว่าด้วยพลังงานนิวเคลียร์เพื่อสันติ พ.ศ. 2566
ประกาศวันที่ 2023-08-11

content: กฎกระทรวง วัสดุกัมมันตรังสีที่ไม่อยู่ภายใต้การควบคุม ตามกฎหมายว่าด้วยพลังงานนิวเคลียร์เพื่อสันติ พ.ศ. ๒๕๖๖
content: อาศัยอำนาจตามความในมาตรา ๕ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ ประกอบกับมาตรา ๘ (๕) และมาตรา ๑๘ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ รัฐมนตรีว่าการกระทรวงการอุดมศึกษา
content: วิทยาศาสตร์ วิจัยและนวัตกรรม โดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ ดังต่อไปนี้
content: วัสดุกัมมันตรังสีดังต่อไปนี้ ไม่อยู่ภายใต้การควบคุมตามกฎหมายว่าด้วยพลังงานนิวเคลียร์เพื่อสันติ (๑) วัสดุกัมมันตรังสีที่ประกอบด้วยนิวไคลด์กัมมันตรังสีชนิดเดียว ในรูปของแข็ง หรือของเหลวที่มีปริมาณไม่เกิน ๓ ตัน หรือก๊าซ
content: และมีความเข้มข้นกัมมันตภาพหรือกัมมันตภาพของนิวไคลด์กัมมันตรังสีไม่เกินค่าที่กำหนดไว้ในตารางที่ ๑ ท้ายกฎกระทรวงนี้ (๒) วัสดุกัมมันตรังสีที่ประกอบด้วยนิวไคลด์กัมมันตรังสีชนิดเดียว ในรูปของแข็ง ที่มีปริมาณมากกว่า ๓ ตัน และมีความเข้มข้นกัมมันตภาพของนิวไคลด์กัมมันตรังสีไม่เกินค่าที่กำหนดไว้ในตารางที่ ๒
content: ท้ายกฎกระทรวงนี้ (๓) วัสดุกัมมันตรังสีที่มีอยู่ในธรรมชาติและนำมาใช้เพื่อประโยชน์ในทางอุตสาหกรรมหรือที่เกิดจากอุตสาหกรรม ที่มีปริมาณมากกว่า ๓ ตัน และมีความเข้มข้นกัมมันตภาพของนิวไคลด์กัมมันตรังสีแต่ละชนิดไม่เกินกว่าค่าที่กำหนดไว้ในตารางที่ ๓ ท้ายกฎกระทรวงนี้ (๔) วัสดุกัมมันตรังสีตาม (๑) หรือ (๒)
content: ที่ประกอบด้วยนิวไคลด์กัมมันตรังสีหลายชนิดและมีผลรวมของอัตราส่วนระหว่างความเข้มข้นกัมมันตภาพหรือกัมมันตภาพของนิวไคลด์กัมมันตรังสีแต่ละชนิดกับความเข้มข้นกัมมันตภาพหรือกัมมันตภาพของนิวไคลด์กัมมันตรังสีชนิดนั้น ตามค่าที่กำหนดไว้ในตารางที่ ๑ หรือตารางที่ ๒ ท้ายกฎกระทรวงนี้ แล้วแต่กรณี มีค่าไม่เกิน ๑
content: ซึ่งแสดงการคำนวณได้ดังต่อไปนี้
content: ให้ไว้ ณ วันที่ ๒๗ กรกฎาคม พ.ศ. ๒๕๖๖ อเนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
sectionName: ตารางท้ายกฎกระทรวงฯ
content:  
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๘ (๕) ประกอบกับมาตรา ๑๘ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ บัญญัติให้รัฐมนตรีว่าการกระทรวงการอุดมศึกษาวิทยาศาสตร์ วิจัยและนวัตกรรม โดยคำแนะนำของคณะกรรมการพลังงานนิวเคลียร์เพื่อสันติ
content: มีอำนาจออกกฎกระทรวงกำหนดวัสดุกัมมันตรังสีใดที่ไม่อยู่ภายใต้การควบคุมตามกฎหมายว่าด้วยพลังงานนิวเคลียร์เพื่อสันติเพื่อให้เป็นไปตามมาตรฐานสากล จึงจำเป็นต้องออกกฎกระทรวงนี้